স্পিরিচুয়াল মিল্ক ফর বোস্টন বেবস

স্পিরিচুয়াল মিল্ক ফর বোস্টন বেবস হলো ইংরেজ ধর্মযাজক জন কটন রচিত শিশুদের প্রশ্নোত্তরভিত্তিক ধর্মীয় গ্রন্থ। ১৬৫৬ সালে প্রকাশিত এই গ্রন্থটি ছিল মার্কিন যুক্তরাষ্ট্রে প্রকাশিত প্রথম পরিচিত শিশুতোষ বই।


কটনের প্রশ্নোত্তরমূলক ধর্মীয় নির্দেশিকাটি ১৬৪৬ সালে লন্ডনে প্রথম মুদ্রিত হয়েছিল। এর নিউ ইংল্যান্ড পূর্ণাঙ্গ সংস্করণটি ১৬৫৬ সালে প্রকাশিত হয়েছিল, যা ম্যাসাচুসেটসের কেমব্রিজের স্যামুয়েল গ্রিন বই বিক্রেতা হেজেকিয়াহ আশারের জন্য মুদ্রণ করেছিলেন। এই সংস্করণটি একটি অক্টাভো পুস্তিকা ছিল।

কটনের প্রশ্নোত্তরমূলক ধর্মীয় নির্দেশিকাটিতে পনেরোটি পৃষ্ঠা ছিল, সেখানে পিউরিটানবাদ এবং চার্চের শিক্ষার সাথে সম্পর্কিত ৬৪টি প্রশ্ন ও উত্তর অন্তর্ভুক্ত ছিল। এতে নৈতিকতা, শিষ্টাচার, ধর্মীয় জীবন, দশ প্রত্যাদেশ এবং শেষ বিচার সহ বিভিন্ন বিষয় অন্তর্ভুক্ত ছিল। এতে পুরাতন নিয়ম এবং নূতন নিয়ম উভয় থেকেই নির্দিষ্ট কিছু অনুচ্ছেদের উল্লেখ ছিল, সেগুলির মধ্যে ২০৩টি অনুচ্ছেদ চিহ্নিত করা হয়েছে। প্রকাশের পর প্রায় ২০০ বছর ধরে এটি ইংল্যান্ড এবং নিউ ইংল্যান্ড উভয় স্থানেই মুদ্রিত হচ্ছিল। সপ্তদশ শতাব্দীতে এর আটটি সংস্করণ প্রকাশিত হয়েছিল বলে জানা গেছে।

বিষয়বস্তু

কটনের প্রশ্নোত্তরমূলক ধর্মীয় নির্দেশিকাটিতে পিউরিটানবাদ এবং চার্চের শিক্ষার সাথে সম্পর্কিত ৬৪টি প্রশ্ন ও উত্তরসহ পনেরোটি পৃষ্ঠা ছিল। এতে নৈতিকতা, শিষ্টাচার, ধর্মীয় জীবন, দশটি আদেশ এবং শেষ বিচার নিয়ে আলোচনা করা হয়েছিল। সপ্তদশ শতাব্দীতে খ্রিস্টধর্মীয় শিক্ষার্থীদের মনে রাখার জন্য অনেক ইংরেজি প্রশ্নোত্তরমূলক ধর্মীয় নির্দেশিকায় ১০০টিরও বেশি প্রশ্ন ও উত্তর থাকত। কটনের নির্দেশিকার ৬৪টি প্রশ্ন ও উত্তরে পুরাতন নিয়ম এবং নূতন নিয়ম থেকে ২০৩টি অনুচ্ছেদের উল্লেখ ছিল। "স্পিরিচুয়াল মিল্ক ফর বস্টন বেবস" এবং অন্যান্য অনুরূপ নির্দেশিকাগুলো শিশুদের জন্য যিশু খ্রিস্টের সুশিক্ষা গুলিকে সংক্ষিপ্ত আকারে তুলে ধরে। "স্পিরিচুয়াল মিল্ক" হল যিশুর যুগান্তকারী কাজের একটি সাক্ষ্য এবং এটি ঈশ্বরের মুক্তিদায়ী কাজের উপর বিশ্বাস রাখতে উৎসাহিত করে।

সংস্করণসমূহ

কটনের প্রশ্নোত্তরমূলক ধর্মীয় গ্রন্থটি মূলত ১৬৪৬ সালে লন্ডনে মুদ্রিত হয়েছিল। গ্রেট ব্রিটেনে এর পুরো শিরোনাম ছিল 'মিল্ক ফর বেবস। ড্রন আউট অফ দ্য ব্রেস্টস অফ বোথ টেস্টামেন্টস। চিফলি, ফর দ্য স্পিরিচুয়ালি নরিশমেন্ট অফ বোস্টন বেবস ইন আইদার ইংল্যান্ড: বাট মে বি অফ লাইক ইউজ ফর এনি চিলড্রেন'। এটি ইংল্যান্ডের লন্ডনে জে. কো দ্বারা বই বিক্রেতা হেনরি ওভারটনের জন্য মুদ্রিত হয়েছিল। গ্রেট ব্রিটেনে ১৬৪৬ সালের পূর্ববর্তী মূল বইটির সংক্ষিপ্ত শিরোনাম ছিল 'মিল্ক ফর বেবস'

নিউ ইংল্যান্ডের সম্পূর্ণ সংস্করণটির নাম ছিল 'স্পিরিচুয়াল মিল্ক ফর বোস্টন বেবস ইন আইদার ইংল্যান্ড। ড্রন আউট অফ দ্য ব্রেস্টস অফ বোথ টেস্টামেন্টস ফর দেয়ার সোলস নরিশমেন্ট বাট মে বি অফ লাইক ইউজ টু এনি চিলড্রেন। বাই জন কটন, বি.ডি. লেট টিচার টু দ্য চার্চ অফ বোস্টন ইন নিউ ইংল্যান্ড। কেমব্রিজ। প্রিন্টেড বাই এস. জি. ফর হেজেকিয়াহ আশার অ্যাট বোস্টন ইন নিউ ইংল্যান্ড, ১৬৫৬'। ম্যাসাচুসেটসের কেমব্রিজের স্যামুয়েল গ্রিন ১৬৫৬ সালে বই বিক্রেতা হেজেকিয়াহ আশারের জন্য এটি মুদ্রণ করেছিলেন। এটি একটি অক্টাভো আকারের পুস্তিকা ছিল। কথিত আছে এই বইটির একটি অনুলিপি ১৮৯৫ সালে ম্যাসাচুসেটসের লেনক্স লাইব্রেরি ৪০০ ডলারে কিনেছিল। সপ্তদশ শতাব্দীর মাঝামাঝি সময়ের পর প্রায় ২০০ বছর ধরে কটনের প্রশ্নোত্তরমূলক ধর্মীয় গ্রন্থটি ইংল্যান্ড এবং নিউ ইংল্যান্ড উভয় স্থানেই মুদ্রিত হতে থাকে। শুধুমাত্র সপ্তদশ শতাব্দী থেকেই এর আটটি পরিচিত সংস্করণ শনাক্ত করা হয়েছে।

উত্তরাধিকার

'স্পিরিচুয়াল মিল্ক ফর বোস্টন বেবস' অষ্টাদশ শতাব্দীর মাঝামাঝি সময়ে 'দ্য নিউ ইংল্যান্ড প্রাইমার'-এর অংশ হয়ে ওঠে এবং উনবিংশ শতাব্দীর মাঝামাঝি পর্যন্ত এর জনপ্রিয় তা ছিল। 'স্পিরিচুয়াল মিল্ক ফর বোস্টন বেবস'-কে "নিউ ইংল্যান্ডের প্রশ্নোত্তরমূলক ধর্মীয় গ্রন্থ" বলা হত।

গ্রন্থপঞ্জি

















বহিঃসংযোগ
 সম্পূর্ণ পাঠ্যের ইলেকট্রনিক সংস্করণ নেব্রাস্কা-লিঙ্কন বিশ্ববিদ্যালয়ের ডিজিটালকমন্সে 
 সম্পূর্ণ পাঠ্যের স্ক্যান কপি নিউ ইয়র্ক পাবলিক লাইব্রেরিতে

তথ্যসূত্র

বিষয়শ্রেণী:১৬৪৬-এর নন-ফিকশন সাহিত্যগ্রন্থ
বিষয়শ্রেণী:১৬৪৬-এ ইংল্যান্ড
বিষয়শ্রেণী:১৬৪৬-এ খ্রিস্টধর্ম
বিষয়শ্রেণী:১৬৪০-এর দশকে লন্ডন
বিষয়শ্রেণী:১৬৫৬-এর নন-ফিকশন সাহিত্যগ্রন্থ
বিষয়শ্রেণী:১৬৫৬-এ খ্রিস্টধর্ম
বিষয়শ্রেণী:ম্যাসাচুসেটস বে কলোনিতে ১৬৫৬
বিষয়শ্রেণী:সপ্তদশ শতাব্দীর খ্রিস্টীয় ধর্মগ্রন্থ
বিষয়শ্রেণী:সপ্তদশ শতাব্দীর শিশুসাহিত্য
বিষয়শ্রেণী:খ্রিস্টধর্ম সম্পর্কিত বই
বিষয়শ্রেণী:নিউ ইংল্যান্ড পিউরিটানবাদ
বিষয়শ্রেণী:মার্কিন শিশুদের বই
বিষয়শ্রেণী:প্রশ্নোত্তরে ধর্মশিক্ষা
বিষয়শ্রেণী:খ্রিস্টীয় শিশুদের বই
বিষয়শ্রেণী:প্রোটেস্ট্যান্ট শিক্ষা
বিষয়শ্রেণী:কেমব্রিজ, ম্যাসাচুসেটসের ইতিহাস